धरना स्थल पर आयोजित सभा को संबोधित करते हुए वक्ताओं ने कहा कि बीए तथा बीएससी में प्रवेश के लिए आवेदन फार्म समाप्त हो गए हैं। जानकारी के बाद भी कालेज प्रशासन की ओर से फार्म नहीं मंगाये जा रहे हैं। दूर-दराज से आने वाले छात्र मायूस हो कर वापस चले जा रहे हैं। इसके उनका समय और धन दोनों बरबाद हो रहा है। बहुत से छात्र हैं जिनको अभी तक छात्रवृत्ति नहीं मिली है। छात्र नेताओं ने कहा कि इस बार भी छात्रों को प्रवेश से वंचित न होना पड़े इसके लिए पहले से ही सीट बढ़ोतरी कर दिया जाना चाहिए। धरनास्थल पर वार्ता के लिए प्राचार्य पहुंचे। प्राचार्य एएन सिंह ने कहा कि प्रवेश फार्म विश्वविद्यालय से आता है और वह जल्दी ही मंगा देंगे। आश्वासन दिया कि उनके स्तर की सभी समस्याओं को जल्दी ही दूर कर दिया जाएगा। जो समस्याएं विश्वविद्यालय स्तर पर दूर की जानी है उसकी जानकारी विवि के संबधित लोगों से बात करेंगे। इस मौके पर कन्हैया सिंह यादव, मनीष सिंह यादव, संतोष यादव, सुरेश मौर्या, नवीन यादव, सुनील यादव, रामलक्ष्मण यादव, मनीष मयंक, जय प्रकाश यादव, अवधेश यादव, विनोद कुशवाहा, देवेन्द्र यादव, जितेन्द्र, सतेन्द्र, रवि सिंह, विजय यादव, अश्वनी कुमार, मु. तौकीर, अश्वनी कुमार प्रमोद, संगम, फारूख, अशोक आदि मौजूद रहे।